25/11/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria do proceso selectivo para elaborar unha lista de persoal temporal para postos de técnico en infraestruturas

ANUNCIO Resolución 36290 do 17/11/2020 pola que convoca o proceso selectivo para elaborar unha lista de persoal funcionario interino e/ou laboral temporal para postos de técnico en infraestruturas Por resolución número 36290 do 17 de novembro de 2020, que se transcribe a continuación, o presidente da Deputación Provincial da Coruña, Elisa Rosario Hueta Marijuan, resolveu convocar un proceso selectivo para elaborar unha lista de persoal temporal para postos de técnico en infraestruturas (A2): “Logo de ver o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou persoal laboral temporal para postos de técnico en infraestruturas (grupo A2, escala de administración especial, subescala técnica, clase técnicos de grado medio) no que se acreditan os seguintes: I.–ANTECEDENTES I.1.–Non existindo actualmente lista de persoal temporal para postos de técnico de infraestruturas é preciso convocar un proceso selectivo do que resulten aspirantes para a cobertura interina destes postos, cando non sexa posible o seu desempeño por funcionarios de carreira. I.2.–O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, de conformidade coas bases que rexerán a convocatoria pública de cada proceso selectivo. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.119, do 30 de xullo de 2020), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación e no exercicio das competencias atribuídas polo artigo 34 da Lei 7/85, do 2 de abril, de bases de réxime local, RESOLVO: Convocar o proceso selectivo para elaborar unha lista de persoal temporal para posibles nomeamentos como persoal funcionario interino e/ou contratacións laborais temporais para postos de técnico en infraestruturas (grupo A2, escala de administración especial, subescala técnica, clase técnicos de grado medio), que se rexerá polas Bases aprobadas ao efecto pola Xunta de Goberno do 6 de novembro de 2020, que se reproducen a continuación. Bases para elaborar unha lista para a selección de persoal funcionario interino e/ou laboral temporal, para postos de técnico en infraestruturas (subgrupo A2, escala de administración especial, subescala técnica, clase técnicos de grado medio) e dispoñer a súa publicación no Boletín Oficial da Provincia: O obxecto deste proceso selectivo é a elaboración dunha lista de persoal temporal para postos de técnico en infraestruturas, cando por razóns de necesidade e urxencia sexa preciso o nomeamento de persoal interino, de acordo coas circunstancias recolleitas para estes supostos na lexislación vixente.1. Requisitos das persoas aspirantes.1.1. Para ser admitidas ao proceso selectivo as persoas aspirantes deberán reunir os seguintes requisitos: a) Ter a nacionalidade española ou ter a nacionalidade doutro Estado membro da Unión Europea ou de calquera outro dos Estados aos cales, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores e traballadoras. Tamén poderán participar as persoas, calquera que sexa a súa nacionalidade, descendentes de persoas que posúan a nacionalidade española ou doutros Estados Membros da Unión Europea, sempre que sexan menores de vinte e un anos ou maiores desta idade dependentes. Tamén poderán participar as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros Estados Membros da Unión Europea, sempre que non estean separadas de dereito. Así mesmo, poderán participar as persoas, calquera que sexa a súa nacionalidade, descendentes do cónxuxe non separado/a de dereito de persoas que posúan a nacionalidade española ou doutros Estados Membros da Unión Europea, sempre que sexan menores de vinte e un anos ou maiores desta idade dependentes. b) Posuír capacidade funcional para o desempeño das tarefas do posto. c) Ter cumpridos os dezaseis anos e non exceder, no seu caso, da idade máxima de xubilación forzosa. d) Non ser separado/a, mediante expediente disciplinario, do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do que a persoa foi separada ou inhabilitada. No caso de nacionais doutros Estados, non estar inhabilitado/a ou en situación equivalente, nin ser sometido a sanción disciplinaria ou equivalente que impida no Estado de orixe o acceso ao emprego público nos termos anteriores. e) Estar en posesión dalgún dos seguintes títulos: – Graduado universitario en dereito, arquitectura, arquitectura técnica, enxeñería ou enxeñería técnica.1.2. Todos os requisitos establecidos na base 1.1. deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado, no seu caso, funcionario interino.2. Solicitudes e prazo de presentación.2.1. A presentación da solicitude, que estará dirixida ao presidente da Deputación Provincial da Coruña, realizarase no prazo de 20 días hábiles contados a partir do día seguinte ao da data de publicación desta convocatoria no Boletín Oficial da Provincia, preferentemente por vía electrónica. a) A presentación da solicitude por vía electrónica realizarase facendo uso de Convoca Online ( https://dacoruna.convoca. online/, seguindo as instrucións que se lle indiquen, sendo necesario identificarse mediante a plataforma de identificación e sinatura electrónica Cl@ve, en calquera das súas modalidades. b) Igualmente, poderán presentarse as solicitudes en soporte papel, debendo cubrir o modelo oficial que figura ao final destas bases e que tamén se facilitará por esta Deputación Provincial, no Rexistro Xeneral, no Servizo de Planificación e Xestión de Recursos Humanos e na seguinte páxina web: https://www.dacoruna. gal/recursos-humanos/documentos As ditas solicitudes presentaranse presencialmente no Rexistro Xeneral da Deputación da Coruña e demais lugares previstos no artigo 16 da Lei 39/2015, do 1 de outubro, do Procedemento Administrativo Común das Administracións Públicas. Para inscribirse neste proceso selectivo é necesario pagar unha taxa por dereitos de exame de 10 euros, de acordo co establecido na ordenanza fiscal n.º 3 da Deputación da Coruña. Aplícase un réxime de exención do 100 por cento aos membros de familias numerosas clasificadas na categoría especial e unha bonificación do 50 por cento para os da categoría xeral. Estes beneficios fiscais deberán ser solicitados expresamente polo suxeito pasivo no momento de presentación da solicitude para tomar parte nas probas selectivas. Para estes efectos, deberán achegar, xunto coa solicitude, documentación xustificativa da súa condición de membro de familia numerosa e da categoría na que se clasifique na correspondente data do pago, no caso de non autorizar a súa consulta. O impago ou insuficiencia da taxa no caso de que o candidato non cumpra os requisitos para ter dereito á exención ou redución do pago, supoñerá a exclusión do proceso selectivo. A non presentación da solicitude en tempo e forma supoñerá a exclusión da persoa aspirante.2.2. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por deber legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon á súa disposición un modelo de solicitude ( https://www.dacoruna. gal/documentacion/impresos-oficiales ). 2.3. Ao amparo do disposto no artigo 28 da Lei 39/2015, do 1 de outubro, do procedemento administrativo común das administracións públicas, os datos incluídos nas solicitudes dos aspirantes, en canto á titulación oficial requirida e a súa condición de membro de familia numerosa de categoría xeral ou especial, serán consultados, tras autorización previa, para a súa verificación polo Servizo de Ordenación e Xestión de Recursos Humanos da Deputación Provincial da Coruña mediante acceso electrónico ás bases de datos das Administracións Públicas competentes. No caso de que as persoas interesadas non autoricen esta consulta na casa correspondente, deberán presentar xunto coa solicitude a documentación acreditativa.2.4. A solicitude presentarase coa seguinte documentación:  Copia simple do documento nacional de identidade ou documento de identificación de estranxeiro.  Copia simple do documento que acredite a titulación requirida, se non autoriza a consulta.  No caso de persoas con discapacidade, copia simple do certificado de discapacidade en grado igual ou superior ao 33 por cento emitido polo órgano competente.  Copia simple do certificado que acredite posuír o Celga 4 de galego ou ter superado o curso de perfeccionamento.  Documento acreditativo do ingreso dos dereitos de exame, que incluirá nome, apelidos, número de identificación e proceso selectivo no que participa o interesado, e no seu caso, documentación xustificativa da condición de membro de familia numerosa, no caso de non autorizar a consulta.2.5. De acordo co disposto na Ordenanza do uso da lingua galega na Deputación da Coruña, publicada no BOP 186 do 29 de setembro de 2017, os aspirantes que desexen o texto das probas en lingua castelán deberán facelo constar na casa habilitada na instancia. Pola contra, os cuestionarios das probas selectivas distribuiranse por defecto en galego.2.6. As persoas aspirantes cun grado de discapacidade igual ou superior ao 33% poderán solicitar adaptacións de tempo e/ou medios específicos para a realización das probas selectivas. Para estes efectos deberán facelo constar expresamente na instancia e achegar o Ditame técnico facultativo emitido polo órgano técnico de cualificación do grao de discapacidade competente, que acredite as deficiencias permanentes que deron orixe ao grao de discapacidade concedido.3. Admisión de aspirantes. Finalizado o prazo de presentación de solicitudes, a Presidencia da Corporación declarará aprobadas as relacións de persoas admitidas e excluídas, que se publicará no Boletín Oficial da Provincia, establecéndose un prazo de dez días para efectos de reclamacións. Quen no prazo sinalado non emende os defectos xustificando o seu dereito a admisión, excluiranse definitivamente do proceso selectivo. Os erros na consignación de datos persoais rectificaranse de oficio ou a instancia do ou da interesada en calquera momento do proceso selectivo. Unha vez finalizado este prazo, a Presidencia aprobará a relación definitiva dos e das admitidas e excluídas e determinará o lugar, a data e hora de comezo do primeiro exercicio das probas selectivas, así como a relación nominal de compoñentes do tribunal cualificador e publicarase todo no Boletín Oficial da Provincia.4. Tribunal cualificador. O tribunal constará dun presidente/a, tres vogais e un secretario/a, que haberán de cumprir os requisitos sinalados no art.60, do Real decreto lexislativo 5/2015, do 30 de outubro, polo que se aproba o Texto refundido da lei do estatuto básico do empregado público e demais normativa aplicable. Os tribunais poderán dispoñer a incorporación aos seus traballos de asesores/as especialistas para as probas selectivas correspondentes, limitándose os asesores/as a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar aos integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación de procedemento administrativo.5. Desenvolvemento do proceso selectivo. Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñeranse no taboleiro de anuncios do Palacio Provincial e na páxina web da Deputación, con doce horas de antelación, como mínimo con respecto ao seu comezo, si tratar do mesmo exercicio, ou de vinte e catro horas, si tratar dun novo. O chamamento para cada exercicio será único. As probas terán carácter eliminatorio e na realización dos exercicios garantirase, sempre que sexa posible, o anonimato das persoas aspirantes. Os días das probas as persoas aspirantes deberán ir provistas de DNI ou de documento fidedigno que acredite a súa identidade. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará as persoas aspirantes, con anterioridade á realización dos exercicios, dos criterios de corrección, valoración e superación que non estean previsto expresamente nestas bases. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, de conformidade co establecido no Regulamento regulador da selección de persoal funcionario interino e laboral temporal desta Deputación (BOP núm.119, do 30/07/2020). En todo o non previsto nestas bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.119, do 30/09/2020) e na normativa de acceso dos empregados públicos vixente. Así mesmo, estas bases, a posterior convocatoria do proceso e cantos actos administrativos se deriven dela, poderán ser impugnados polos interesados ou interesadas nos casos e na forma establecidos pola Lei 39/2015, do 1 de outubro, do procedemento administrativo común das administracións públicas.6. Forma de selección. As probas selectivas constarán dos seguintes exercicios de carácter, todos eles, obrigatorio e eliminatorio: 1.º exercicio: consistirá na contestación dun cuestionario de 50 preguntas con 3 respostas alternativas, máis outras 5 preguntas de reserva sobre os temas do Temario anexo, nun tempo máximo total dunha hora e media. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos. Cada pregunta correcta obterá unha puntuación de 0,30 e cada pregunta incorrecta descontará 0,10 puntos. As preguntas non contestadas non descontarán.2.º exercicio: consistirá na resolución dun ou dous supostos prácticos relacionados coas materias do programa, nun tempo máximo de dúas horas. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.3.º exercicio: consistirá na tradución dun texto do castelán ao galego e outro do galego ao castelán a proposta do tribunal, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o certificado correspondente xunto coa instancia, segundo o disposto na base segunda. A cualificación será de apto ou non apto. TEMARIO Parte xeral Tema 1.–A Constitución Española de 1978: principios xerais e estrutura. Dos dereitos e deberes fundamentais. A reforma constitucional. A organización territorial do Estado na Constitución. A Lei Orgánica 1/1981, do 6 de abril, do Estatuto de Autonomía de Galicia: estrutura e contido. Do poder galego. Réxime xurídico das competencias de Galicia. Tema 2.–Lei 7/1985, do 2 de abril, reguladora das bases de réxime local: Entidades que integran a Administración Local. Réxime de funcionamento das entidades locais. A Provincia: organización e competencias provinciais. Tema 3.–Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais: Recursos das entidades locais. Impostos, taxas, contribucións especiais. As ordenanzas fiscais. Tema 4.–Lei 39/2015, do 1 de outubro, do Procedemento Administrativo Común das Administracións Públicas: o interesado no procedemento. A actividade das administracións públicas: normas xerais de actuación; termos e prazos. Os actos administrativos. O procedemento administrativo común: Dereitos do interesado no procedemento. Iniciación, ordenación, instrución e finalización. A tramitación simplificada do procedemento administrativo común. A revisión de actos en vía administrativa: recursos administrativos e revisión de oficio. Tema 5.–O Real Decreto Lexislativo 5/2015 do 30 de outubro, polo que se aproba o texto refundido da Lei do Estatuto Básico do Empregado Público: Obxecto e ámbito de aplicación. Persoal ao servizo das administracións públicas: Clases de persoal. Dereitos e deberes dos empregados públicos. Código de conduta. Tema 6.–Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: Disposicións xerais. A transversalidade. Condicións de emprego en igualdade na administración pública galega. Tema 7.–Lei orgánica 3/2018, do 5 de decembro, de protección de datos persoais e garantía dos dereitos dixitais: Disposicións xerais. Principios da protección de datos. Dereitos das persoas. A Lei 3/1983, do 15 de xuño, de normalización lingüística de Galicia: Uso oficial do galego. A Ordenanza de uso da lingua galega na Deputación da Coruña (BOP núm.186, do 29 de setembro de 2017). Parte específica: Tema 8.–Lei 8/2013 de Estradas de Galicia. Obxecto. Dominio público viario. Concepto e clases de estradas. Explanación, calzada e beiravía. Elementos funcionais das estradas. Tramos urbanos. Travesías. Concepto de explotación. Limitacións á circulación. Tema 9.–Delimitación de zonas. Zona de dominio público. Zona de servidume. Zona de afección. Liña límite de edificación. Usos autorizables. Autorizacións: Réxime xeral e competencia. Tramitación. Efecto da autorización. Modificación ou suspensión das autorizacións. Garantías. Accesos. Publicidade. Tema 10.–R. D.1627/1997 Disposicións mínimas de Seguridade e Saúde nas obras de construción. Definicións. Designación dos coordinadores. Obrigacións do coordinador. Obrigacións dos contratistas e subcontratistas. Libro de incidencias. Paralización dos traballos. Aviso previo. Información á autoridade laboral. Tema 11.–R. D. 105/2008 Regulación da produción e xestión dos residuos de construción e demolición. Obxecto. Definicións. Ámbito de aplicación. Obrigacións do produtor de residuos. Tema 12.–R. D. L.3/2011 T. R. da Lei de Contratos do Sector Público. Proxecto de obras. Clasificación das obras. Contido dos proxectos e responsabilidade derivada da súa elaboración. Reformulo do proxecto. Tema 13.–Execución do contrato de obras. Comprobación do reformulo. Forza maior. Certificacións e abonos a conta. Modificación do contrato de obras. Recepción e prazo de garantía. Causas de resolución. Tema 14.–Norma 3.1-Instrución de Estradas: Trazado. Clases de estradas. Tipos de proxectos. Velocidade: velocidade específica, velocidade de proxecto, velocidade de planeamento. Visibilidade: visibilidade de adiantamento, visibilidade de cruzamento. Tema 15.–Trazado en Planta: Xeneralidades. Rectas. Curvas circulares: Xeneralidades. Radios e peraltes. Curvas de transición: Funciones. Forma e características. Valores máximos. Tema 16.–Sección transversal: Xeneralidades. Número de carrís da sección tipo. Sección transversal en planta recta e curva: Elementos e as súas dimensións. Mediana. Bombeo en recta. Pendentes transversais en curva. Sobreancho en curvas. Tema 17.–Trazado de estradas. Conceptos xerais: Beirarrúa. Beiravía. Autopistas. Autovías. Barreira de seguridade. Berma. Bifurcación. Bombeo. Calzada. Estradas convencionais. Estradas urbanas. Carril. Carril central de espera. Confluencia. Curva de acordo horizontal. Curva de acordo vertical. Desmonte. Distancia de adiantamento. Distancia de cruzamento. Distancia de parada. Eixe. Enlace. Explanación. Tema 18.–Trazado de estradas. Conceptos xerais: Intensidade media diaria de tráfico. Intersección. Mediana. Nó. Paso de mediana. Pendente. Peralte. Plataforma. Peitoril. Ramal. Rasante. Sección Transversal. Terraplén. Tramo. Travesía. Trenzado. Velocidade específica dun elemento de trazado. Tema 19.–Instrución 4.1-IC Obras pequenas de fábrica. Obxecto. Definicións: Obra de fábrica. Obra pequena de paso. Pozo. Obra pequena de fábrica. Superestrutura. Cimentación. Bóveda. Intradorso. Extradorso. Crave. Arranque. Estribo. Pila. Boquilla. Aleta. Tímpano. Imposta. Alzados. Luz. Altura. Tema 20.–Instrución 5.2-IC Drenaxe superficial. Obxecto e ámbito de aplicación. Dispositivos de recolleita e evacuación de augas: Caces. Cunetas. Sumidoiros e embornais. Colectores. Arquetas. Baixantes. Construción e conservación: Elementos enterrados. Elementos superficiais. Tema 21.–Norma 6.1-IC Seccións de Firme. Obxecto. Categorías de tráfico pesado. Categorías de explanada. Materiais para a formación da explanada. Materiais para as seccións de firme. Espesor das capas de mestura bituminosa. Capas de rodadura de mestura bituminosa. Rego de imprimación. Rego de adherencia. Rego de curado. Pavimento de formigón. Tema 22.–Firmes e pavimentos. Conceptos xerais: Capa de base. Capa de rodadura. Capa intermedia. Estabilización in situ. Explanada. Firme. Firme flexible. Firme semiflexible. Firme semirríxido. Lechada bituminosa. Mestura bituminosa aberta en frío. Mestura bituminosa en quente. Mestura bituminosa descontinua en quente. Pavimento. Tratamento superficial. Cascallo. Tema 23.–Norma 8.1-IC Sinalización vertical. Obxecto e ámbito de aplicación. Principios básicos. Clasificación de estradas. Definicións. Tipos de sinais. Visibilidade. Retrorreflectancia. Tema 24.–Norma 8.2-IC Marcas das vías. Obxecto. Cor. Grupos. O seu significado. Tema 25.–Sinalización de obras móbiles: Características específicas; Ámbito de aplicación; Normativa vixente; Sinalización de máquinas, vehículos e operarios das obras móbiles: 1. Operarios, 2. Máquinas e vehículos, 3. Sinales, 4. Regras de implementación, 5. Situación transversal da obra. Sinalización de vialidade invernal: 1. Sinalización dos equipos para os traballos na vía.2. Tipos de sinalización en estrada. Tema 26.–Orde FOM/3053/2008 Instrución Técnica para instalación de redutores de velocidade e bandas transversais de alerta en estradas. Redutores de velocidade. Definición. Criterios de implantación: situación. Limitacións. Criterios de deseño: Materiais de construción. Xeometría. Paso peonil sobreelevado (trapezoidal). Redutor tipo lombo de asno in situ. Bordo de entrada. Conexión con beirarrúa. Drenaxe. Tema 27.–Bandas transversais de alerta. Definición. Criterios de deseño. Materiais. Xeometría. Altura. Criterios de implantación. Situación. Sinalización. Tema 28.–Tipoloxía de muros de estradas. Definición. Tipoloxía funcional. Clasificación dos muros. Muros de formigón executados in situ. Muros de fábrica. Muros de cantería. Muros de cachotería. Muros de gabións. Elementos construtivos. Drenaxe. Sistema construtivo. Tema 29.–O proxecto e a execución de muros de escollera en obras de estrada. Consideracións xerais. Introdución. Obxecto e campo de aplicación deste documento. Criterios de proxecto. Consideracións xerais. Cimento. Corpo do muro. Extradorso. Elementos de drenaxe. Particularidades dos muros de contención e de sostemento. Recomendacións para a execución e control dos muros de escollera colocada. Cimentación. Corpo do muro. Tema 30.–Orde VIV/561/2010 do 1 de febreiro e Anexo. Condiciones básicas de accesibilidade e non discriminación para o acceso e a utilización dos espazos públicos urbanizados. Obxecto. Ámbito de aplicación. Os espazos públicos urbanizados. As áreas de uso peonil. Condiciones xenerais do Itinerario peonil accesible e dos elementos de urbanización. Pavimentos. Reixas, escavas e tapas de instalación. Vaos vehiculares. Ramplas. Escaleiras. Vexetación. Condiciones xenerais dos puntos de cruzamento no itinerario peonil. Vaos. Pasos peonís. Illas. Semáforos. Urbanización de frontes de parcela. Tema 31.–PG-3. Prego de prescricións técnicas xenerais para obras de estradas e pontes. Pedrapléns: Definición. Zonas. Coroación. Materiais: procedencia. Emprego de materiais pétreos, eliminación de materiais inadecuados. Equipo para a execución das obras. Execución das obras. Limitacións. Recheos Todo-un: definición, zonas, coroación, procedencia dos materiais. Tema 32.–PG-3. Prego de prescricións técnicas xenerais para obras de estradas e pontes. Escavación en gabias e pozos: definición, clasificación, execución. Terrapléns: definición, zonas dos recheos tipo terraplén, criterios xerais e características dos materiais, emprego, equipo para a execución das obras, execución das obras. Tema 33.–PG-3. Prego de prescricións técnicas xenerais para obras de estradas e pontes. Roce do terreo: definición, execución. Demolicións: definición, clasificación, estudo, execución. Escarificación e compactación: definición, execución. Escarificación e compactación do firme existente: definición, execución. Tema 34.–Lei 10/2014 do 3 de decembro, de accesibilidade. Ámbito de aplicación. Disposicións sobre as condicións de accesibilidade para o acceso e utilización dos espazos públicos urbanizados: Accesibilidade en espazos públicos urbanizados. Itinerarios. Parques, xardíns e espazos libres públicos. Aparcadoiros. Elementos de urbanización. Características de mobiliario urbano: Normas xerais. Sinales e elementos verticais. Elementos vinculados a actividades comerciais. Outros elementos de mobiliario urbano. Sinalización e información accesibles. Obras e intervencións na vía pública. Tema 35.–ORDE do 23 de maio de 2019 pola que se regulan os accesos nas estradas de Galicia e nas súas vías de servizo: Accesos a vivendas unifamiliares e predios agrícolas. Ámbito de aplicación. Limitacións. Trazado en planta e alzado. Sección transversal. Portas e cambio de sentido. Drenaxe. Firme. Sinalización. Outorgamento das autorizacións: Réxime xeral. Efecto das autorizacións. Compatibilidade na utilización de accesos. Conservación e mantemento. Prohibicións. Accesos existentes.” A Coruña, 18 de novembro de 2020. O presidente O secretario PDFR 26013/2019 DO 29/07/2019 O deputado Antonio Leira Piñeiro José Luis Almau Supervía